Pokyny na vyplňovanie prihlášky na VŠ

* formulár prihlášky si môžete stiahnuť na stránkach:

<https://www.minedu.sk/prihlaska-na-vysokoskolske-studium-bakalarske-prvy-stupen-alebo-spojene-prvy-a-druhy-stupen-v-jednom-celku/>

<https://www.portalvs.sk/sk/dokumenty-na-stiahnutie/21>, alebo <https://oavranov.edupage.org/text/?text=text/text9&subpage=1>,

* vyplniť prihlášku (je to dokument v programe Word), na počítači veľkým tlačeným písmom,
* hlásite sa na bakalársku formu štúdia – prvý stupeň (spájajúce prvý a druhý stupeň prečiarknite),
* VŠ štúdium na akademický rok: 2021/2022
* osobné údaje vyplňte podľa požiadaviek
* uviesť presný názov VŠ, fakulty, študijného programu (za správnosť údajov o uchádzačovi a vysokej škole zodpovedáte vy, nie stredná škola),
* ak vypĺňate prihlášku v elektronickej podobe je potrebné postupovať podľa pokynov VŠ,
* zistiť, či je možné uviesť na jednej prihláške viac fakúlt, koľko študijných programov a pod.(napr. na Filozofickú fakultu sa v prihláške môže uviesť iba jeden študijný program, na Ekonomickú univerzitu sa dáva samostatná prihláška na každú fakultu,...),
* doplniť jazyk, ak prijímacie pohovory sú aj z cudzieho jazyka a nejdete ho študovať ako študijný program,
* v položke Forma štúdia treba doplniť slovom denná alebo externá podľa informácie o možnostiach štúdia,
* v položke Metóda štúdia doplňte slovom prezenčná alebo dištančná, alebo kombinovaná podľa informácie o možnostiach štúdia,
* predmety vypísať podľa zoznamu predmetov, známky za II. polrok podľa koncoročných vysvedčení, alebo katalógového listu žiaka,
* uvádzate prospech zo štúdia na strednej škole v rozsahu, ktorý požaduje vysoká škola alebo fakulta. Uchádzač maturu­júci v bežnom školskom roku nevyplní prospech v poslednom ročníku. (tzn. že vypĺňate iba známky z koncoročného vysvedčenia I. – III. ročník, ak vysoká škola nevyžaduje prospech za 1.polrok IV. ročníka).
* správanie - nepíšeme, vyčiarknuť políčka, ak ste v určitom roku predmet nemali a nepíšeme známku,
* zistiť, či daná VŠ vyžaduje potvrdenie od lekára,
* nezabudnúť prílohy: ústrižok poštového poukazu o zaplatení manipulačného poplatku, resp. výpis z bankového účtu (kópiu si odložiť), životopis, (ak VŠ žiada napr. overenú kópiu vysvedčenia – nezabudnúť uviesť ako ďalšiu prílohu,...)
* nezabudnúť na podpis a dátum,
* vyplnenú prihlášku VYTLAČIŤ OBOJSTRANNE
* väčšina VŠ nevyžaduje vyplnenú prihlášku potvrdiť strednou školou. Ak áno, kontaktujte výchovnú poradkyňu,
* potvrdenú prihlášku si prevezmete osobne od výchovnej poradkyne v čase podľa dohody,
* pokiaľ prihlášku na VŠ neodnesiete osobne na príslušnú vysokú školu, pošlite ju ako doporučený list. Poštou potvrdený podací lístok si odložte.